વરસાદમાં પલળવાની અને વરસાદી માહોલને માણવાની શોખીન એલાવેનિલ જૂન-2018માં જર્મનીમાં સુહલમાં યોજાયેલા જુનિયર વર્લ્ડ કપમાં 10 મીટર એર રાઇફલમાં બે ગોલ્ડ મેડલ મેળવવાની સિદ્ધિ મેળવી હતી. જ્યારે ટીમ ઇવેન્ટમાં બ્રોન્ઝ મેડલ મેળવ્યો હતો. શૂટિંગમાં ખેલ પ્રતિભા પુરસ્કાર મેળવનાર એલાવેનિલે 2018માં મલેશિયામાં કુઆલાલમ્પુરમાં યોજાયેલ વર્લ્ડ યુનિવર્સિટી શૂટિંગ ચેમ્પિયનશિપમાં મહિલા વિભાગની 10 મીટર એર રાઇફલ શૂટિંગમાં બ્રોન્ઝ મેડલ મેળવ્યો હતો અને ગુજરાત યુનિવર્સિટીનું નામ રોશન કર્યું હતું.